
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/96/2024 8724202368 01. 07. 2024 JUDr. František Krasňan ECLI:SK:OSPP:2024:8724202368.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, v právnej veci navrhovateľa: A. B., nar. XX.X.XXXX, trvale bytom C. XXX/XX, proti odporkyni: D. B., nar. X.X.XXXX, trvale bytom C. XXX/XX, adresa ma doručovanie: E., F. XX, v konaní o rozvod manželstva a úpravu rodičovských práv a povinností k mal. E. B., nar. XX.X.XXXX, bytom u matky, zast. opatrovníkom, Úradom práce, sociálnych vecí a rodiny v Poprade, takto rozhodol: I. Súd manželstvo účastníkov konania A. B., nar. XX.X.XXXX a D. B., G. B., nar. X.X.XXXX, uzavreté dňa 7.2.2009 a zapísané v knihe manželstiev matričného úradu E., vo zväzku č. 26, ročník 2009, na strane 74, pod poradovým číslom 13 rozvádza. II. Súd na čas po rozvode schvaľuje rodičovskú dohodu v nasledovnom znení: Maloleté dieťa – E. B., nar. XX.X.XXXX sa na čas po rozvode manželstva starostlivosti matky, ktorá ho bude zastupovať a spravovať jeho majetok.
zveruje do osobnej
Otec sa z a v ä z u j e prispievať na výživu mal. E. sumou 275,- eur mesačne počnúc dňom právoplatnosti rozsudku o rozvode manželstva, ktoré je otec povinný platiť na účet matky vždy do 15. dňa v mesiaci vopred. Otec sa zaväzuje hradiť preukázané výdavky syna súvisiace s návštevou školy a návštevou krúžku na účet matky po tom, čo táto doloží výšku uvedených výdavkov. Styk otca s mal. dieťaťom sa
neupravuje.
III. Žiaden z účastníkov nemá nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724202368.2 (dáta aktuálne k 13. 11. 2026). Záväzné je znenie zverejnené súdom.




